Sorsana
Qurulalı nələr çəkmiş 
Yalan dünyaya sorsana. 
Necə min dürlü qan etmiş 
Axan dəryaya sorsana.

Bilinməz nə əcəb aldır, 
Könül bir sərxoş misaldır. 
Aşiqlik nə müşkül haldır, 
Çəkən şeydaya sorsana.

Bu dərdin çarəsin bilməm 
Axar çeşmim yaşın silməm. 
Olaydın yar ilə bir dəm 
Çəkib tənhaya sorsana.

Kəlamı naz ilə söylər 
Qərib könlüm alıb neylər? 
Neçin cövrü cəfa eylər? 
Mələk simaya sorsana.

Cahanda bulmadım bir yar 
Ruzi-şəb eylərəm əfkar.
Der ki, Ömər, cümləmiz var 
Edən Mevlaya sorsana.
Gəraylılar